ལྷོ་ཁོ་རེ་ཡའི་ཙུང་ཐུང་གི་ཆེད་བཀོད་ཕོ་ཉའི་ཚོགས་པས་ཚེས་༥ཉིན་བྱང་ཁོ་རེ་ཡར་དབུ་ཚོགས་གྲོས་མོལ་གྱི་བྱ་བར་གྲོས་མོལ་བྱེད་པར་ཕྱིན་པ་དང་།ཅིང་ཀྲེང་ཨེན་གྱི་ཁོང་ཚོ་དང་ཐུགས་འཕྲད་གནང་ཡོད།ལྷོ་ཁོ་རེ་ཡའི་ཕྱོགས་ཀྱི་ཆེད་བཀོད་ཚོགས་པའི་ཁོངས་མིའི་བཤད་སྟངས་ལ་གཞིགས་ན།ཅིང་ཀྲེང་ཨེན་གྱིས་ཐེངས་དང་པོ་ཁོ་རེ་ཡ་ཕྱེད་གླིང་ཕྲན་རྡུལ་ཉིང་མེད་པ་ཅན་དུ་འགྱུར་བ་བྱེད་རྒྱུའི་དུས་ཚོད་རེའུ་མིག་སྤྲད་པ་དང་།ཙུང་ཐུང་ཐེ་རོན་ཕུའི་འགན་ཡུན་༢༠༢༡ལོར་མཇུག་མ་སྒྲིལ་གོང་ལྷོ་བྱང་ཁོ་རེ་ཡའི་རྡུལ་ཉིང་མེད་པ་ཅན་མངོན་འགྱུར་ཡོང་བ་བྱ་རྒྱུ་དང་།བྱང་ཁོ་རེ་ཡ་དང་ཨ་རིའི་དགྲ་འཛིན་འབྲེལ་བ་མཇུག་སྒྲིལ་རྒྱུ་ཡིན་པ་རེད།ཐེ་རོན་ཕུས་ཀྱང་བྱང་ཁོ་རེ་ཡས་རྣམ་འགྱུར་དེ་འདྲ་བསྟན་པར་བསྔགས་བརྗོད་བྱས་འདུག